
Text rozhodnutia
Súd: Krajský súd Bratislava Spisová značka: 5Co/280/2019 Identifikačné číslo súdneho spisu: 1713213730 Dátum vydania rozhodnutia: 24. 09. 2020 Meno a priezvisko sudcu, VSÚ: JUDr. Juraj Považan ECLI: ECLI:SK:KSBA:2020:1713213730.2 Opravné uznesenie Krajský súd v Bratislave v senáte zloženom z predsedu senátu JUDr. Juraja Považana a členov senátu JUDr. Jany Richterovej a JUDr. Milana Chalupku v spore žalobcu: S. D., R.. XX.XX.XXXX, T. D. C. H., I. XX, zast. Mgr. Tomášom Kováčom, advokátom v Bratislave, Mýtna 42, proti žalovanému: Mesto Modra, IČO: 00 304 956, so sídlom v Modre, Dukelská 38, zast. LYSINA - ROŠKO & PARTNERS s.r.o., so sídlom v Bratislave, Hurbanovo námestie 3, o zaplatenie odplaty za zriadenie zákonného vecného bremena, o oprave písomného vyhotovenia uznesenia Krajského súdu v Bratislave zo dňa 28. apríla 2020 č.k. 5Co/280/2019-396 takto r o z h o d o l : Opravuje sa písomné vyhotovenie uznesenia Krajského súdu v Bratislave zo dňa 28. apríla 2020 č.k. 5Co/280/2019-396 v časti záhlavia označujúcej zástupcu žalovaného: - LYSINA - ROŠKO & PARTNERS s.r.o., so sídlom v Bratislave, Hurbanovo námestie 3 o d ô v o d n e n i e : 1/Krajský súd v Bratislave ako súd odvolací svojím uznesením zo dňa 28. apríla 2020 č.k. 5Co/280/2019-396 odvolaním napadnutý čiastočný rozsudok Okresného súdu Pezinok zo dňa 25. júla 2019 č.k. 10C/254/2013-358 zrušil a vec vrátil súdu prvej inštancie na ďalšie konanie. 2/Podľa § 378 ods. 1 CSP na konanie na odvolacom súde sa primerane použijú ustanovenia o konaní pred súdom prvej inštancie, ak tento zákon neustanovuje inak. 3/Podľa § 224 CSP súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 4/Podľa § 234 ods. 2 CSP ak nie je ďalej ustanovené inak, použijú sa na uznesenie primerane ustanovenia o rozsudku. 5/V písomnom vyhotovení uznesenia odvolacieho súdu bol (z dôvodu neoznámenia zmeny v osobe zástupcu odvolaciemu súdu - viď úradný záznam súdu prvej inštancie z 18.8.2020, č.l. 435 spisu) ako právny zástupca žalovaného označený RR Legal Corp., s.r.o. so sídlom v Bratislave, Humenské námestie 4, hoci dňom 1.1.2020 žalovaný splnomocnil na zastupovanie v konaní nového zástupcu: LYSINA - ROŠKO & PARTNERS s.r.o., so sídlom v Bratislave, Hurbanovo námestie 3, ktorá skutočnosť bola súdu prvej inštancie oznámená elektronickým podaním z 21.1.2020. 6/Odvolací súd preto v súlade s vyššie citovanými zákonnými ustanoveniami rozhodol o oprave písomného vyhotovenia rozhodnutia tak, ako je uvedené vo výrokovej časti tohto opravného uznesenia a nesprávne označenie osoby zástupcu žalovaného nahradil správnym. 7/Rozhodnutie senátu odvolacieho súdu bolo prijaté jednomyseľne. Poučenie: Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh, § 428 CSP).

